จีนจ้องเสียบอสังหาฯ ในลอนดอน หลังทุ่มเงินไปแล้วกว่า 2.67 หมื่นล้าน - FINNOMENA
หลังเหตุการณ์ Brexit หลายฝ่ายต่างกังวลว่าธุรกิจต่างๆ จะโยกย้ายการลงทุนออกจากอังกฤษ แต่กลับไม่ใช่สำหรับจีนแผ่นดินใหญ่ หลังพบว่าตั้งแต่โหวต Brexit จบลง เม็ดเงินลงทุนจากกลุ่มทุนจีนไหลเข้าสู่อังกฤษแล้วกว่า 2.67 หมื่นล้านบาท
6 พ.ย. 2563

หลังเหตุการณ์ Brexit หลายฝ่ายต่างกังวลว่าธุรกิจต่างๆ จะโยกย้ายการลงทุนออกจากอังกฤษ แต่กลับไม่ใช่สำหรับจีนแผ่นดินใหญ่ หลังพบว่าตั้งแต่โหวต Brexit จบลง เม็ดเงินลงทุนจากกลุ่มทุนจีนไหลเข้าสู่อังกฤษแล้วกว่า 2.67 หมื่นล้านบาท
โดยธนาคารรายใหญ่อันดับต้นๆ ของจีนจำนวน 4 ราย ได้ตกลงสนับสนุนทางการเงินแก่โครงการพัฒนาที่ดิน “รอยัลอัลเบิร์ตด็อค” ของกรุงลอนดอน เพื่อให้กลายเป็นศูนย์กลางการเงินและศูนย์กลางธุรกิจของบริษัทจากเอเชีย
เหตุผลที่กลุ่มทุนจีนต้องการใช้ลอนดอนเป็นฐานปฏิบัติการในภาคพื้นยุโรป เพราะพวกเขามองว่าลอนดอนนั้นใช้เวลายาวนานในการทำให้ตัวเองเป็นศูนย์กลางการเงินของโลก ซึ่งนครใหญ่แห่งนี้คงจะไม่สูญเสียสถานะนี้ไปง่ายๆ แน่
และอีกปัจจัยสำคัญที่ทำให้นักลงทุนไหลเข้ามาสู่อังกฤษคือ ค่าเงินปอนด์ที่อ่อนลงมากเมื่อเทียบกับเงินหยวนและดอกเบี้ยที่ปรับลดลง
อย่างไรก็ตาม นักวิเคราะห์กล่าวว่า ผลตอบแทนการลงทุนจะมากน้อย ขึ้นอยู่กับอัตราแลกเปลี่ยนในอนาคต รวมทั้งปัจจัยด้านอุปสงค์อุปทานด้วย
  FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
จีน
อสังหา
อังกฤษ
แชร์บทความ: